En la conjuntura econòmica actual i previsiblement futura, el Departament d'Agricultura, Ramaderia, Pesca i Alimentació considera necessari donar suport a la creació i la reactivació econòmica de les empreses agroalimentàries de Catalunya.
El Govern té la voluntat de facilitar el finançament de les activitats que fomentin l'arrelament de la població al medi rural i que comportin una activació del teixit econòmic i social del territori, especialment en aquelles comarques o zones on hi ha limitacions naturals o altres limitacions específiques que en dificulten el creixement o el manteniment.
L'objectiu d'aquesta voluntat és incentivar el desenvolupament d'un projecte global integrador de les funcions productives, econòmiques, mediambientals i socials de l'agricultura i la ramaderia amb la finalitat de fomentar la viabilitat de les explotacions ramaderes i assolir un desenvolupament rural sostenible.
L'estabilitat i la diversificació de les fonts d'ingressos en les produccions ramaderes és un factor primordial per mantenir les rendes de la població rural, garantir la permanència al món rural i preservar el paisatge agrari del territori.
Si, a més, la comercialització d'aquest producte es realitza en la mateixa zona on es produeix, s'activa l'economia local alhora que el consumidor es beneficia d'un producte de qualitat i col·labora en el manteniment de l'economia i el paisatge del territori.
De les diferents produccions ramaderes existents al nostre territori, les produccions ramaderes extensives i amb major dependència de la terra, amb una productivitat menor i cicles productius més llargs respecte d'altres tipus de produccions intensives, es troben amb marges de benefici escassos o amb mínimes garanties de superar els costos de cria i producció.
Això es més evident en les produccions ramaderes destinades a la producció de carn de les espècies d'oví i cabrum, però també en boví i èquids, i fins i tot en l'espècie porcina d'aquelles produccions de baixes capacitats.
Aquestes dificultats s'agreugen en zones desfavorides, de muntanya i amb limitacions naturals o altres limitacions específiques.
Afegit a les dificultats de la producció ramadera mateixa, un dels grans problemes és la falta d'infraestructures al territori que facilitin als petits i mitjans productors ramaders poder posar al mercat els seus productes amb la intenció d'evitar al màxim els intermediaris per optimitzar-ne la rendibilitat.
Entre aquestes dificultats, hi ha la disminució progressiva d'escorxadors en les zones desfavorides, de muntanya i amb limitacions naturals o altres limitacions específiques.
En els darrers anys, han tancat l'activitat diversos escorxadors, i, quan un escorxador tanca, al seu entorn tanquen algunes explotacions ramaderes per la dificultat afegida, sobretot a les zones desfavorides i de muntanya, d'haver d'acudir a escorxadors més allunyats.
Molts dels escorxadors petits que encara estan oberts a Catalunya es troben en situacions complicades respecte de la seva viabilitat.
Aquestes situacions s'agreugen més en els casos en què cal fer inversions per modernitzar-se i millorar la seva eficiència i competitivitat.
Davant aquest panorama, cal valorar la possibilitat de fomentar la creació de nous escorxadors amb un disseny i tecnologia que permetin augmentar l'eficàcia i eficiència del sistema productiu basats en noves tecnologies, mètodes i mitjans de producció.
Aquests ajuts han de contribuir també a millorar l'organització de la cadena alimentària, incloent la producció, transformació i comercialització dels productes alimentaris d'origen animal, el benestar animal i la gestió de riscos al sector ramader, i la competitivitat dels productors primaris integrant-los millor a la cadena agroalimentària i afegint valor a les seves produccions.
També cal fomentar la cooperació horitzontal i vertical entre els agents de la cadena de producció, transformació i subministrament al consumidor final, en un context local relacionat amb el desenvolupament de cadenes de distribució curtes i mercats locals.
Aquests ajuts contribueixen també a impulsar el manteniment i la conservació del patrimoni i de l'ecosistema agroforestal i socioeconòmic com a base per a un desenvolupament rural més resilient en un context de competència constant amb les grans distribuïdores.
Per tot l'exposat, es considera necessari establir un ajut per facilitar la innovació, eficiència i competitivitat, i donar suport a la implantació de nous petits escorxadors que permetin la integració a la cadena agroalimentària amb menys riscos i més garanties per als productors ramaders.
Les finalitats i l'objecte d'aquests ajuts es relacionen amb les finalitats de les polítiques públiques impulsades i gestionades per la Generalitat de Catalunya per contribuir a assolir els Objectius de Desenvolupament Sostenible (ODS) de l'Agenda 2030 per al desenvolupament sostenible.
El règim d'aquests ajuts és el que estableix el Reglament (UE) 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE L-352, de 24.12.2013).
Conseqüentment, valorada la conveniència de donar suport a aquesta activitat i sector productiu mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Agricultura i Ramaderia i en ús de les atribucions que m'han estat conferides,
Aprovar les bases reguladores dels ajuts de minimis destinats a la millora dels processos productius i de l'eficiència de l'activitat de petits escorxadors d'ungulats domèstics, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1, el qual consta en l'annex 2 d'aquesta Ordre.
L'objecte dels ajuts que estableix l'Ordre és la millora dels processos productius i de l'eficiència de l'activitat de petits escorxadors d'ungulats domèstics mitjançant les línies d'actuació següents:
1.1 Línia 1: Inversions consistents en la compra i instal·lació de maquinària i equipament o obres d'arranjament i reforma d'instal·lacions ja existents.
Aquestes inversions estaran destinades a millorar:
a) Les condicions de benestar animal a totes les etapes del sacrifici i les operacions connexes.
b) La seguretat laboral a les zones amb presència d'animals vius.
c) La gestió dels residus generats per l'activitat i la gestió dels subproductes d'origen animal no destinats a consum humà.
d) La reducció d'insums, recursos i consum energètic.
e) L'eficiència dels processos productius propis de l'activitat d'obtenció de carns fresques aptes per al consum humà.
1.2 Línia 2: Elaboració i redacció de projectes tècnics per a la construcció de nous petits escorxadors o per a les obres d'arranjament i reforma d'instal·lacions ja existents.
1.3 Línia 3: Inversions en la construcció de nous petits escorxadors d'ungulats domèstics.
Als efectes de l'Ordre, s'estableixen les definicions següents:
Petits escorxadors d'ungulats domèstics: aquells establiments alimentaris, siguin instal·lacions fixes o mòbils, destinats al sacrifici per al consum humà d'animals de les espècies bovina, ovina, caprina, porcina i solípedes domèstics, que sacrifiquen un màxim de 2.000 unitats de bestiar major (UBM) per any, calculat aquest màxim sobre el bestiar sacrificat durant l'any natural anterior al de la convocatòria.
a) Les correspondències en UBM són les que figuren a continuació:
Animals de l'espècie bovina de més de 24 mesos d'edat
Animals de l'espècie bovina de més de 4 mesos i fins a 24 mesos d'edat
Animals de més de 6 mesos d'edat
Animals de l'espècie porcina amb pes viu > 110 kg
Animals de l'espècie porcina amb pes viu < 110 kg
Animals de l'espècie porcina fins a 2 mesos d'edat
b) Municipis que se situen en zones amb limitacions naturals o altres limitacions específiques: aquells relacionats a l'annex 3 de l'Ordre ARP/2/2020, de 15 de gener, per la qual s'estableix i es regula la DUN 2020, o norma que la substitueixi.
Poden ser beneficiàries d'aquests ajuts les persones físiques i jurídiques públiques o privades, i les seves agrupacions, les comunitats de béns o qualsevol altre tipus d'unitat econòmica o patrimoni separat tot i que no tingui personalitat jurídica que compleixin els requisits següents:
a) Que siguin titulars dels escorxadors definits en l'apartat 2 a), o operadors o explotadors responsables de les activitats que es fan als escorxadors esmentats per contracte d'arrendament, concessió o qualsevol altra forma conforme a dret mitjançant document liquidat dels tributs corresponents o titulars dels immobles o les instal·lacions utilitzats com a escorxadors definits en l'apartat 2 a) encara que no exerceixin per si mateixos l'activitat comercial.
b) Que suportin la càrrega financera de les inversions subvencionables.
a) L'escorxador, en data de la certificació de la subvenció, ha d'estar autoritzat de forma plena per a l'activitat objecte de l'ajut i inscrit en el Registre Sanitari d'Indústries i Productes Alimentaris de Catalunya (RSIPAC).
Aquesta condició només és per a les sol·licituds per als ajuts de l'apartat 1.1 (línia 1).
Les línies 2 i 3 són per a futurs escorxadors que s'hauran d'autoritzar un cop acabades les obres de construcció.
b) L'escorxador ha de ser un petit escorxador basat en el concepte de límit de sacrifici anual, d'acord amb les definicions de l'apartat 2 d'aquest annex.
c) L'escorxador ha de mantenir la seva activitat durant un mínim de 5 anys des de la certificació de l'ajut, excepte en casos de força major.
5.1 Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que hagi rebut no ha de superar els límits establerts.
c) En cas d'empreses amb 50 o més treballadors/es, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i el Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
f) Quan es tracti d'entitats sense ànim de lucre, estar inscrites en el registre corresponent.
g) En cas de comptar amb centres laborals, complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
h) En cas de comptar amb centres i establiments oberts al públic, complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
i) En el cas en què la persona beneficiària pugui ser una associació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
j) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
k) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
l) Les persones sol·licitants d'aquests ajuts s'han d'adherir al codi ètic que figura com a annex 3.
Pel que fa a la concurrència amb altres ajuts, i sense perjudici del límit quantitatiu que disposa l'article 3.2 del Reglament (UE) 1407/2013, el règim d'acumulació amb altres ajuts de minimis es regeix per l'article 5 de l'esmentat Reglament.
Els ajuts que estableix aquesta Ordre es podran acumular a altres ajuts públics per a les mateixes despeses subvencionables sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
5.3 En el cas d'agrupacions de persones físiques o jurídiques o altres entitats sense personalitat jurídica, cal fer constar expressament, tant en formalitzar la sol·licitud com en la resolució o en l'acord de concessió, els compromisos d'execució assumits per cada membre de l'agrupació i l'import de la subvenció que ha d'aplicar cadascun, els quals també tenen la consideració de beneficiaris.
6.1 L'ajut té caràcter de subvenció directament aplicable a les despeses ocasionades per les actuacions objecte de subvenció que estableix l'apartat 7.
6.2 La quantia màxima destinada a aquests ajuts i les aplicacions pressupostàries a les quals s'han d'imputar són les que determina la convocatòria corresponent.
6.3 L'import màxim d'ajut a concedir és el 50% de la despesa subvencionable i dintre del topall màxim que estableixi la convocatòria corresponent d'acord amb l'apartat 6.6 i dins els límits de l'apartat 6.7.
6.4 La subvenció podrà ser reduïda total o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
6.5 La determinació de la quantia dels ajuts es realitzarà segons el nombre de sol·licituds i la disponibilitat pressupostària, i d'acord amb els criteris d'atribució i prioritats establerts a l'apartat 11 d'aquestes bases reguladores.
En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per la persona beneficiària.
6.6 Aquests ajuts se sotmeten al Reglament (UE) 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis, i, per tant, el total d'ajuts de minimis atorgat a una persona sol·licitant no podrà excedir els 200.000 euros bruts durant un període de tres exercicis fiscals.
6.7 La despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció és el 50% de l'import concedit en la resolució de concessió.
Aquesta despesa ha de permetre, en el cas que el cost final efectiu de l'activitat subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
7.1 Als efectes d'aquestes bases, es consideren despeses subvencionables les següents:
a) Per als ajuts de l'apartat 1.1 (línia 1): despeses per la compra i instal·lació de maquinària i equipaments, despeses de redacció de projectes, despeses de les obres i instal·lacions necessàries, coordinació de seguretat i salut, direcció d'obres necessària per dur-les a terme, informes tècnics i certificats oficials necessaris, i despeses derivades de la tramitació administrativa sempre que estiguin directament relacionades amb la instal·lació de la maquinària comprada o bé amb l'arranjament o reforma d'instal·lacions existents.
b) Per als ajuts de l'apartat 1.2 (línia 2): el cost de redacció del projecte d'inversió o millora de les actuacions descrites als apartats 1.1 i 1.3 (les línies 1 i 3).
c) Per als ajuts de l'apartat 1.3 (línia 3): despeses de les obres i instal·lacions necessàries, redacció de projectes, coordinació de seguretat i salut, direcció d'obres necessària per dur-les a terme, informes tècnics i certificats oficials necessaris i despeses derivades de la tramitació administrativa sempre que estiguin directament relacionades amb la construcció del nou escorxador.
7.2 En les tres línies d'ajuts, els tributs, quan la persona beneficiària de la subvenció els aboni efectivament.
En cap cas no es consideren despesa subvencionable els impostos indirectes quan siguin susceptibles de recuperació o compensació ni els impostos personals sobre la renda.
7.3 En cap cas no serà subvencionable el lloguer ni la compra de terrenys i/o edificis en què s'hagin de fer les inversions objecte d'aquests ajuts.
7.4 Es podrà subcontractar l'activitat subvencionada d'acord amb l'article 29 de la Llei 38/2003, de 17 de novembre, general de subvencions.
7.5 Quan l'import de la despesa subvencionable superi la quantia de 40.000,00 euros, en el cas de cost per execució d'obra, o de 15.000,00 euros, en el cas de subministrament de béns d'equipament o prestació de serveis per empreses de consultoria o assistència tècnica, la persona beneficiària ha de sol·licitar com a mínim tres ofertes de proveïdors diferents, amb caràcter previ a la contractació del compromís per a la prestació del servei o el lliurament del bé, excepte quan a causa de les especials característiques de les despeses subvencionables no hi hagi al mercat prou nombre d'entitats que el subministrin o prestin, o excepte quan la despesa s'hagi realitzat amb anterioritat a la sol·licitud de subvenció, quan així s'hagi establert.
L'elecció entre les ofertes presentades, que s'han de presentar a la justificació, es durà a terme conforme a criteris d'eficiència i economia, amb la justificació expressa en una memòria de l'elecció quan no recaigui en la proposta econòmica més avantatjosa.
7.6 Es considera que la despesa ha estat realitzada quan hagi estat efectivament pagada amb anterioritat a la finalització del període de justificació establert a l'apartat corresponent de la convocatòria.
En el cas que la persona sol·licitant sigui una Administració pública o una entitat dependent o participada majoritàriament per aquella Administració, domiciliada a Catalunya, ha de formalitzar les sol·licituds per acollir-se a aquests ajuts en un imprès normalitzat que es pot descarregar a través de l'extranet de les administracions catalanes [URL].
Aquestes sol·licituds i la documentació adjunta s'han de presentar en aquesta extranet.
En la resta dels casos, les sol·licituds s'han de presentar per mitjans telemàtics a través de la pàgina http://seu.gencat.cat, d'acord amb el procediment establert en l'annex 2, mitjançant els formularis normalitzats establerts pel DARP.
9 Documentació a presentar amb la sol·licitud
9.1 S'ha d'adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol Administració sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 8.4.
d) En el cas de persones jurídiques privades, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
En el cas d'entitats locals, certificació de l'acord del Ple de la corporació i de l'existència de consignació pressupostaria a les finalitats que es pretenen o documentació anàloga que ho justifiqui.
e) Per a les actuacions dels apartats 1.1 i 1.3 (línies 1 i 3): còpia del projecte d'activitat o actuació de la línia de subvencions corresponent, incloent-hi les dates d'inici i final previstes i el lloc de realització del projecte.
El pressupost de projecte (PEM) ha d'estar calculat segons la Base de dades de l'ITEC
f) Per a les actuacions de l'apartat 1.2 (línia 2): pressupost/os o factura/es proforma del cost de redacció del projecte.
g) Per a les actuacions de l'apartat 1.1 i 1.3 (línies 1 i 3): pressupost complet i detallat del projecte en què figurin totes les despeses i els ingressos previstos, la quantia de l'ajut que se sol·licita i el detall de les fonts de finançament de la línia de subvencions corresponent.
h) Memòria detallada de les inversions realitzades o projectades en relació amb les actuacions objecte de l'ajut.
i) Permís o llicència d'obres o justificant de la seva sol·licitud, i també els informes mediambientals, segons l'abast de l'activitat, d'acord amb la Llei 20/2009, de 4 de desembre, de prevenció i control ambiental de les activitats, i la resta de normativa aplicable.
j) En el cas de projectes d'inversió, quan les actuacions s'hagin d'efectuar en terrenys propietat d'una altra persona, autorització de la persona propietària dels terrenys.
k) Quan l'import de la despesa subvencionable superi les quanties establertes en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer, per al contracte menor (40.000 euros quan es tracti de contractes d'obres i 15.000 euros quan es tracti de contractes de subministrament o de serveis), el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
l) Quan la sol·licitud la faci una Administració local, caldrà aportar certificat del/de la secretari/ària conforme s'ha complert el règim de contractació del sector públic: Administració local i corporacions de dret públic.
9.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) No estar sotmesa a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis rebut no supera els límits establerts.
f) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 150 treballadors, a més, disposar d'un pla d'igualtat entre dones i homes d'acord amb la Llei 17/2015, de 21 de juliol.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en el cas que el pla no constés en l'esmentat Registre, la persona beneficiària l'haurà d'aportar.
g) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
h) Quan es tracti d'entitats sense ànim de lucre: estar inscrites en el registre corresponent.
i) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
j) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
k) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
9.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
9.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o declaren.
10 Termini de presentació de sol·licituds
11 Criteris de valoració i prioritats
Els criteris de valoració de les sol·licituds seran els següents:
11.1 En el cas que els ajuts sol·licitats superin l'import màxim que estableix la convocatòria, s'atendran les sol·licituds d'acord amb els criteris de prioritat següents:
a) Segons la titularitat i gestió de l'escorxador
- Escorxadors de titularitat pública i escorxadors de serveis, amb gestió pública: 4 punts
- Escorxadors de titularitat pública i escorxadors de serveis, amb gestió privada: 3 punts.
- Escorxadors de titularitat privada (incloses les cooperatives o associacions/agrupacions de carnissers): 1 punt.
b) Segons les espècies sacrificades
- Escorxadors autoritzats per al sacrifici de tres espècies o més: 2 punts.
- Escorxadors autoritzats per al sacrifici d'una o dues espècies: 1 punt.
c) Segons l'antiguitat de l'activitat
Escorxadors i establiments alimentaries autoritzats i inscrits al RSIPAC amb una antiguitat superior als 2 anys des de la publicació de l'Ordre: 1 punt.
d) Segons la ubicació de l'escorxador
- Quan les instal·lacions de l'escorxador es trobin ubicades en municipis situats en zones amb limitacions naturals i altres limitacions específiques d'acord amb l'annex 3 de l'Ordre ARP/2/2020, de 15 de gener, per la qual s'estableix i es regula la DUN 2020: 5 punts.
- En el cas d'escorxadors mòbils, si la seva activitat es desenvolupa en les zones esmentades a l'apartat anterior: 5 punts.
e) Segons les explotacions d'origen dels animals sacrificats
Quan com a mínim el 50% de les explotacions d'origen dels animals destinats al sacrifici provinguin de les explotacions incloses en zones amb limitacions naturals o altres limitacions específiques d'acord amb l'annex 3 de l'Ordre ARP/2/2020, de 15 de gener, per la qual s'estableix i es regula la DUN 2020: 5 punts.
f) Quan l'operador de l'establiment alimentari està inscrit en el Consell Català de la Producció Agrària Ecològica (CCPAE) i compleix les obligacions que se'n deriven: 2 punts.
La puntuació màxima en el conjunt dels àmbits que es podrà assolir és de 19 punts.
11.2 Si l'import total de les sol·licituds seleccionades supera la dotació pressupostària disponible per a aquests ajuts, s'atendran les sol·licituds amb major puntuació d'acord amb els criteris assignats en el punt 11.1.
11.3 Si diverses sol·licituds de la línia 1 aconsegueixen la mateixa puntuació i no es disposa de prou pressupost per atendre-les totes, s'aplicarà el criteri de desempat següent: el nombre d'UBM sacrificades en els 2 anys naturals anteriors al de la convocatòria, prioritzant les sol·licituds amb major nombre d'UBM.
11.4 Quan la certificació efectuada pels serveis competents del Departament d'Agricultura, Ramaderia, Pesca i Alimentació en tots els expedients d'ajuts concedits sigui inferior a l'import global aprovat en les resolucions de concessió, es podrà dictar una resolució complementària que incrementi els imports a pagar a les persones beneficiàries, d'acord amb els criteris d'atribució d'aquest apartat i dins els límits quantitatius establerts en l'apartat 6.
12.1 El procediment de concessió de la subvenció es farà en règim de concurrència competitiva.
12.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya http://tauler.gencat.cat.
12.3 L'òrgan instructor i l'òrgan competent per resoldre són els que determini la convocatòria corresponent.
12.4 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
12.5 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons d'acord amb els criteris de valoració i prioritats establerts en l'apartat 11 d'aquestes bases reguladores.
12.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la Comissió de Valoració.
12.7 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
13 Proposta de resolució provisional, acceptació de la subvenció, reformulació i presentació de documentació addicional
13.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya http:/taulergencat.cat.
13.2 La proposta de resolució ha de contenir la llista de sol·licitants proposats per a ser beneficiaris de les subvencions i les persones o entitats que formen part de la llista de reserva, si n'hi ha, degudament prioritzada segons la puntuació obtinguda i sempre que hagin assolit la puntuació mínima exigida.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació, amb l'aportació prèvia de la documentació corresponent i l'acceptació de la subvenció, si escau.
13.3 La subvenció s'entendrà acceptada tàcitament en el supòsit que la persona proposada com a perceptora no presenti cap al·legació dins el termini de 10 dies hàbils a comptar des de l'endemà de la notificació de la proposta provisional de concessió.
Dins del mateix termini, les persones sol·licitants hauran de presentar la documentació que els sigui requerida i poden presentar al·legacions, que es tindran en compte en el moment de resoldre.
13.4 A través del document d'acceptació, les persones proposades com a beneficiàries també poden desistir de la subvenció o presentar la reformulació del projecte i del pressupost per adaptar-los a la subvenció proposada si l'import d'aquesta subvenció és inferior al sol·licitat.
Així mateix, cal continuar complint els límits de quantia de la subvenció que estableixen aquestes bases reguladores.
13.5 La documentació a què es refereix la base 13.3, que cal aportar en els casos en què no s'hagi acreditat prèviament, és la següent:
En el cas en què la documentació es presenti per mitjans telemàtics:
b) Les persones sol·licitants poden presentar documents digitalitzats.
13.6 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de la persona beneficiària de l'apartat 3, requerirà a la persona beneficiària perquè aporti la documentació escaient en els termes previstos a l'apartat 9 d'aquestes bases reguladores.
13.7 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
14.2 Comportarà el desistiment de la sol·licitud:
a) La manca de presentació de qualsevol dels documents que preveu la base 9 o la manca d'esmena dels requisits esmenables, dins el termini de 10 dies hàbils i amb el requeriment previ.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya http://tauler.gencat.cat, sens perjudici que pugui utilitzar addicionalment altres mitjans electrònics.
14.4 Sens perjudici del desistiment previst en la base 13.4, qualsevol persona sol·licitant pot desistir per escrit de la seva sol·licitud de subvenció abans de la concessió, i l'òrgan instructor ho ha d'acceptar.
15.1 D'acord amb la documentació presentada, les comprovacions d'ofici efectuades i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
15.2 La resolució de concessió contindrà, com a mínim, l'import màxim de l'ajut, les condicions que haurà de complir la persona beneficiària, el caràcter d'ajut de minimis d'acord amb el Reglament (UE) 1407/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L-352, de 24.12.2013), i la via de recurs que escaigui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que és al corrent de les seves obligacions amb l'Administració tributària i la social i amb la Generalitat de Catalunya.
15.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya http://tauler.gencat.cat.
Aquesta publicació substitueix la notificació individual i té els mateixos efectes i indicarà els recursos que escauen, l'òrgan davant el qual s'han d'interposar i el termini per interposar-los.
Els ajuts concedits es faran públics en la seu electrònica de la Generalitat de Catalunya http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
17.1 Les persones beneficiàries han de realitzar les actuacions objecte dels ajuts i justificar-les en els terminis següents:
a) En el cas de les actuacions de l'apartat 2 de l'article 1 (línia 2), en el termini fixat en la convocatòria corresponent i com a màxim abans del 30 d'octubre de l'any en què s'hagi sol·licitat l'ajut perquè com a màxim es pugui procedir a la certificació el 30 de novembre.
b) En el cas de les actuacions de l'apartat 1 i 3 de l'article 1 (línies 1 i 3), en el termini fixat en la convocatòria corresponent i com a màxim abans del 30 d'octubre de l'any 2021 o 2022 segons la previsió de finalització comunicada en la sol·licitud de l'ajut perquè com a màxim es pugui procedir a la certificació el 30 de novembre del mateix any.
17.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
Per a les línies dels apartats 1 i 3 de l'article 1:
Una memòria explicativa del compliment de la finalitat de l'acció, l'activitat o el projecte subvencionats, amb indicació de les activitats realitzades i dels resultats obtinguts.
a) Una relació classificada de les despeses de l'activitat, amb la identificació del creditor o la creditora, el número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
b) Les còpies digitalitzades de les factures o els documents de valor probatori equivalent en el tràfic jurídic mercantil o amb eficàcia administrativa i, si escau, de la documentació acreditativa del pagament consistent en extracte bancari, o, en el cas de pagament en efectiu, documentació acreditativa de la percepció de l'import per part del creditor o la creditora.
Es considera efectivament pagada la despesa a l'efecte de la seva consideració com a subvencionable amb la cessió del dret de cobrament de la subvenció a favor dels creditors per raó de la despesa realitzada o amb el lliurament a aquests creditors d'un efecte mercantil garantit per una entitat financera o companyia d'assegurances.
- Les còpies digitalitzades dels justificants de les despeses presentades reprodueixen exactament els documents originals en poder de la persona beneficiària.
- Els justificants de despesa s'han imputat a les diferents fonts de finançament de manera que no se supera l'import unitari de cada justificant.
- El total de les fonts de finançament no supera el cost de l'actuació subvencionada.
- Es disposa d'un sistema de comptabilitat separada o els justificants de despesa tenen assignat un codi comptable comú a les transaccions relacionades amb l'actuació subvencionada.
d) Relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Per a la línia de l'apartat 2 de l'article 1 (línia 2: redacció de projectes):
a) Còpia en PDF del projecte en suport electrònic.
b) Còpia digitalitzada de les factures o els documents de valor probatori equivalent en el tràfic jurídic mercantil o amb eficàcia administrativa i, si escau, de la documentació acreditativa del pagament consistent en extracte bancari, o, en el cas de pagament en efectiu, documentació acreditativa de la percepció de l'import per part del creditor o la creditora.
En el cas de persones jurídiques, quan l'ajut concedit sigui superior a 10.000,00 euros, la informació relativa a l'apartat 19 j).
17.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
17.5 D'acord amb l'article 31.4 a) de la Llei de subvencions, en el cas de béns inscribibles en un registre públic, caldrà fer constar en l'escriptura aquesta circumstància i l'import de la subvenció concedida, i aquests extrems seran objecte d'inscripció en el registre públic corresponent.
18.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades.
Als efectes de l'article 15.2 de l'Ordre ECO/172/2015, de 3 de juny, sobre les formes de justificació de subvencions, es delega la competència per realitzar l'esmentada certificació en el Servei d'Ordenació Ramadera amb l'informe previ de l'oficina comarcal corresponent.
18.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 9.3.
18.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
18.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
19 Obligacions de les persones beneficiàries
a) Complir la finalitat de la subvenció.
b) Dur a terme l'activitat subvencionada d'acord amb les actuacions o els projectes sol·licitats.
Qualsevol canvi en les actuacions o el projecte o calendari presentats s'ha de comunicar a l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, dins el termini màxim d'1 mes, si no comporta canvis substancials ni representa un incompliment dels requisits i les condicions que estableixen les bases de l'AG i les bases reguladores de cada subvenció.
En cas de no pronunciar-se dins el termini establert, s'apliquen els efectes del silenci negatiu, és a dir, no s'accepta el canvi.
d) Comunicar a l'òrgan instructor els ajuts, els ingressos o els recursos que financin l'activitat subvencionada obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció (aquesta comunicació s'haurà de fer tan bon punt es coneguin i, en tot cas, abans de la justificació de l'aplicació dels fons rebuts).
f) Quan l'import de la despesa subvencionable superi les quanties establertes en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer, per al contracte menor (40.000 euros quan es tracti de contractes d'obres i 15.000 euros quan es tracti de contractes de subministrament o de serveis), el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
g) Incloure, si fos el cas, el logotip corporatiu del Programa d'identificació visual (PIV) editat a la pàgina web http://identitatcorporativa.gencat.cat en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió alternatives que determinin les respectives bases reguladores, utilitzant l'expressió "amb el suport de la Generalitat de Catalunya".
i) Complir les altres obligacions que preveuen la normativa vigent en matèria de subvencions i aquestes bases reguladores.
j) En el cas de persones jurídiques, quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
k) Per als ajuts de l'apartat 2 de l'article 1 (línia 2), la persona beneficiària ha d'executar el projecte en un termini que no pot superar els dos anys des de la data de concessió de l'ajut.
l) En el cas que la persona beneficiària no sigui propietària de les instal·lacions o de l'immoble, aquesta titularitat s'ha de mantenir en el temps de 5 anys indicat en l'apartat 4 c).
L'òrgan competent podrà autoritzar ampliacions del termini atorgat per realitzar i justificar les actuacions, en casos degudament acreditats i amb la sol·licitud prèvia de la persona interessada.
La sol·licitud d'ampliació de termini presentada s'ha d'efectuar abans dels dos darrers mesos del termini d'execució i de justificació.
Amb l'ampliació sol·licitada, s'ha de preveure l'acabament de les inversions.
En tot cas, la decisió sobre l'ampliació s'ha de produir dins el termini màxim establert per realitzar les actuacions objecte dels ajuts, i, en el cas que es concedeixi l'ampliació del termini, aquesta ampliació no podrà excedir la meitat del termini inicialment concedit per realitzar les inversions.
21 Revocació i reintegrament de les quantitats percebudes indegudament
21.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions, i en el cas de l'incompliment dels requisits i les condicions establerts en aquestes bases reguladores, i més concretament la no inscripció definitiva al RSIPAC un any després de la certificació de l'ajut o la baixa de la inscripció després de la certificació de l'ajut.
21.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
21.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
També es pot exigir el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de minimis, i d'acord, si s'escau, amb l'article 6 del mateix Reglament.
21.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei d'Ordenació Ramadera i l'òrgan competent per resoldre la persona titular de la Direcció General d'Agricultura i Ramaderia que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Sens perjudici de les actuacions de control que estableixen els diferents programes de control i verificació que es realitzen per part dels veterinaris oficials d'escorxador del Departament de Salut, els òrgans competents del DARP amb competències en la matèria concreta tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les instal·lacions dels escorxadors per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
24.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer de les persones que sol·liciten o són beneficiàries d'ajuts d'Estat de minimis en matèria d'agricultura de la Direcció General d'Agricultura i Ramaderia.
Les persones interessades poden exercir els drets de l'afectat posant-se en contacte amb el delegat de Protecció de Dades del Departament d'Agricultura, Ramaderia, Pesca i Alimentació en l'adreça següent: [EMAIL]
24.2 Les persones beneficiàries i les entitats sol·licitants i perceptores dels ajuts han de complir la normativa corresponent, tot adoptant i implementant les mesures de seguretat previstes en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que les persones o els ens sense personalitat jurídica sol·licitants no disposin de mecanismes d'autenticació electrònica per a la realització de qualsevol tràmit que requereixi fer-se per mitjans electrònics, poden ser identificats i autenticats pel personal al servei de l'Administració de la Generalitat de Catalunya i del sector públic, que ha de realitzar el tràmit en nom seu utilitzant els sistemes de signatura electrònica que els acrediten com a funcionaris habilitats.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina https://seu.gencat.cat o http://www.eacat.cat segons l'article 8 de l'annex 1.
4.1 La identificació i la signatura de la persona sol·licitant es faran mitjançant la utilització dels sistemes d'identificació i de signatura electrònica admesos per la seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que l'import total de la subvenció adjudicada sigui superior a un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En el cas que el sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.2 A efectes del còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius.
Principis ètics i regles de conducta als quals les persones beneficiàries d'aquests ajuts han d'adequar la seva activitat, i efectes d'un eventual incompliment d'aquests principis i regles
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis i regles.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en els supòsits establerts en l'apartat 4 de l'article 3 de la Llei de transparència.
Efectes d'un eventual incompliment dels principis ètics i les regles de conducta
En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.